આપણે જે કંઈ પણ કરવાનું છે તે વર્તમાનમાં કરવાનું છે એટલે વર્તમાનને ઈશ્વરની સર્વોત્તમ ભેટ ગણાવતા વડાપ્રધાન લખે છે કે મને મારી પાર્ટીમાં જ્યારે સંગઠનની જવાબદારી સોંપવામાં આવી હતી ત્યારે વર્તમાનમાં રહેવું કેટલું જરૂરી છે તે બખૂબી સમજાયું હતું. એક તરફ કામકાજનું મોટું ફલક તો બીજી તરફ અલગ-અલગ પ્રદેશના અનેક લોકો સાથે હળવા-મળવાનું થતું. એવામાં વર્તમાનમાં જ્યાં છીએ ત્યાં જ ધ્યાન કેન્દ્રિત કરવાથી જ હું બંને સાથે ન્યાય કરી શક્યો. વર્તમાનમાં જીવવાની આદતના કારણે મન હંમેશાં શાંત રહે છે. જ્યારે પણ મન અશાંત કે તણાવમાં હોય તો ઊંડા-લાંબા શ્વાસ લેવા. આવી રહેલા વિચાર ઉપર ધ્યાન કેન્દ્રિત કરવું. આમ કરતા સજગતા પાછી વર્તમાનમાં આવી જશે.